অবশেষে ১৪ বছর পর নওগাঁ-রাণীনগর-আত্রাই-নাটোর আঞ্চলিক মহাসড়কের (নওগাঁ জেলার অংশ ১৯কিমি রাস্তা) অসমাপ্ত কাজ শুরু হয়েছে। চলছে সড়কের বিভিন্ন স্থানে ব্রিজ ও সেতু নির্মাণের কাজ। আবার কোথাও চলছে মাটি ভরাটের কাজ। এই মহাসড়কের কাজ শেষ হলে দিনাজপুর, জয়পুরহাট, নওগাঁ ও নাটোরসহ কয়েকটি জেলার মানুষ যুক্ত হবে উন্নয়নের মহাসড়কে। কাজ শেষ হলে কয়েকটি জেলার মানুষ নাটোর হয়ে ৩-৪ঘন্টায় ঢাকায় যেতে পারবে। ঢাকা সঙ্গে দূরত্ব কমবে ৬০কিলোমিটার।